Gammel Kirstineberg
Gammel Kirstineberg,
godsi den nordlige udkant af Nykøbing Falster. Ved auktion over kronens gods på Falster i 1766 blev Kirstineberg opkøbt af H. Tersling. Ved hans død i 1780 overtog hans enke Kirstine gården og gav gården navnet Kirstineberg. Da en senere ejer, F.Ø. Hillerup, døde i 1863 deltes Kirstineberg til hans to sønner i Gammel Kirstineberg og Ny Kirstineberg. Gammel Kirstineberg blev overtaget af Victor Hillerup. Gammel Kirstinebergs hovedbygning, som er fredet, er opført 1766 i nyklassiscistisk stil.
Gammel Kirstineberg Gods ejes af Lars Hvidtfeldt og Linnéa Treschow, der driver en planteskole på godset.